b'\n_START_ARTICLE_\nIKA Hordaland\n_START_PARAGRAPH_\nIKA Hordaland (Interkommunalt arkiv i Hordaland (IKAH, Ikah. Kj\xc3\xa6rt barn har mange navnt)) er en virksomhet organisert med hjemmel i lov om interkommunale selskaper. Samarbeidet ble starta i 1987 og hadde i begynnelsen 19 eierkommuner. I 1994 \xc3\xb8kte tallet p\xc3\xa5 eiere til 32 kommuner, men det var f\xc3\xb8rst i \xc3\xa5r 2000 at samarbeidet ble gjort om til et interkommunalt selskap. Eierkommunene betaler \xc3\xa5rlig inn tilskudd til driften basert p\xc3\xa5 folketallet. Selskapet sitt \xc3\xb8verste organ er representantskapet der alle eierkommunene er representert. De velger et styre som forvalter selskapet og er ansvarlige for at dette blir drevet i samsvar med selskapet sitt form\xc3\xa5l, selskapsavtalen, samt retningslinjer vedtatt av representantskapet. Daglig leder har ansvaret for den daglige driften av selskapet._NEWLINE_IKA Hordaland sitt form\xc3\xa5l er \xc3\xa5 arbeide for at verdifullt arkivmateriale i eierkommunene blir tatt vare p\xc3\xa5 og sikret som informasjonskilder for samtid og ettertid, og gjort tilgjengelig for offentlige virksomheter, forskning og andre administrative og kulturelle form\xc3\xa5l, jf. Lov om arkiv \xc2\xa7 6 (arkivlova).'